
 06 בדצמבר 2018
לכל מאן דבעי,


פניה פומבית מס' 610/2018, כוונת התקשרות בפטור ממכרז לספק יחיד  לצורך פיתוח הרשת להתנדבות הישראלית.
משרד הרווחה והשירותים החברתיים, מודיע על כוונה להתקשרות בפטור ממכרז לביצוע מיזם משותף עם המועצה הלאומית להתנדבות (580004950), בהתאם להוראות תקנה 3 (29) לתקנות חובת המכרזים התשנ"ג – 1993, לצורך פיתוח הרשת להתנדבות הישראלית.
מטרת התוכנית להקים מערך פיתוח, ניהול ותפעול של תשתיות ההתנדבות עבור ממשלת ישראל והחברה הישראלית ולקידום אסטרטגיה בין מגזרית לפיתוח משאב ההתנדבות הן מבחינה כמותית והן איכותית. 
המשרד, בשיתוף הג'וינט ומשרד רוה"מ, הקים את הרשת להתנדבות ישראלית כשותפות בין מגזרית, בין משרדית ובין ארגונית. השותפים החליטו שאת פעילות הרשת תאגם, תסנכרן, תנהל ותרכז חברה אזרחית.
לאור הנתונים התחלתיים ולאור העובדה שהג'ויינט אינו מעוניין להמשיך ולהיות מטמיע ומוביל של המהלך ולאחר מיפוי נרחב של מערך התנדבות הישראלי נמצא גורם אחד שיוכל להפעיל את  הרשת והוא המועצה הלאומית להתנדבות.
המועצה הוכרה במשך השנים כגוף המייצג את ההתנדבות בישראל.
מדובר בקהל יעד של כל מערך ההתנדבות הישראלית לרבות: ארגונים משלושת המגזרים, אנשי מקצוע, המתנדבים והמוטבים עצמם.
כאמור במכתבו של הגורם המקצועי במצ"ב, לאחר מיפוי נרחב של מערך ההתנדבות הישראלי המועצה הלאומית להתנדבות בעלת ניסיון להקים רשת התנדבות ישראלית וזאת במטרה להמשיך ולהגדיל, לפתח ולשפר את התנדבות בישראל בשגרה ובחירום. תפקידה של המועצה יהיה למצב ולפתח שותפות בין מגזרית תחת מותג מאגד ולתכלל את פעולת התשתיות שהוקמו בשנים האחרונות בישראל. 
היקף ותקופת ההתקשרות: מיום 20.12.2018 ועד ליום 19.12.2019 בסך של 3,500,000 ₪ 
למשרד קיימת אופציה להארכת התקשרות בשנה נוספת, עד ליום 19.12.2020.
ההתקשרות כפופה לחוק התקציב, חוק חובת המכרזים התשנ"ב - 1992 והתקנות שהותקנו על פיו 
והוראות התכ"מ.

כל מידע ובירור נוסף בנושא הפנייה ניתן לקבל במשרדי תחום מנהל ומשק, בכתובת הבאה: 
ירושלים: רחוב ירמיהו 39, מגדלי הבירה, ירושלים  מיקוד: 91012
טלפון: 02-5085508   פקס: 02-5085942.

